Marion Maréchal

Marion Maréchal (født 1989) er en fransk politiker og jurist. Hun er også kjent under navnet Marion Maréchal-Le Pen, som hun brukte fra 2009 til 2018. 
Liv og virke
Bakgrunn
Marion Maréchal-Le Pen  er datter av Yann Le Pen og dermed barnebarn av Jean-Marie Le Pen, grunnleggeren av det nasjonalistiske partiet Front national (senere Rassemblement national), og niese til Marine Le Pen, senere leder av partiet. Ifølge moren er diplomaten, journalisten og spionen Roger Auque, som døde i 2014, den biologiske faren. Jean-Marie Le Pens tidligere kampanjeleder, Samuel Maréchal, som var gift med Yann Le Pen fra 1993 til 2007, erkjente Marion som sin datter.L’identité du véritable père de Marion Maréchal-Le Pen dévoilée. Le Parisien, 7. november 2013

Karriere
Hun meldte seg inn i Front national i 2008. I 2012 ble hun valgt som representant for departementet Vaucluses tredje valgkrets og ble dermed Frankrikes yngste parlamentsmedlem i moderne tid, 22 år gammel. Denne «rekorden» holdt i ti år, til Tematai Le Gayic ble innvalgt i 2022. 

Hun trakk seg fra politikken etter valget i 2017 og startet kort tid etterpå det høyreorienterte ISSEP (Institut de sciences sociales, économiques et politiques, «Institutt for sosial, økonomisk og politisk vitenskap»).

I 2018 fjernet hun Le Pen fra sitt etternavn. 

I 2022 ble Maréchal medlem av partiet Reconquête, grunnlagt året før. Den da 29 år gamle Marion Maréchal ble sett på som en potensiell presidentkandidat for det franske presidentvalget i 2022, men stilte ikke. I stedet ga hun sin støtte til Éric Zemmour og deltok i hans presidentkampanje.

Maréchal var partiets listetopp som kandidat i valget til Europaparlamentet i 2024."Marion Maréchal désignée tête de liste de Reconquête ! aux élections européennes", Le Monde, 6. september 2023.  . Fra 16. juli 2024 har Maréchal vært medlem av Europaparlamentet, hvor hun er medlem av gruppeingen European Conservatives and Reformists (ECH) som et uavhengig medlem, etterdom hun da ikke lenger representerte det parti hun ble innvalgt for; - Den 12. juni 2024 ble hun ekskludert fra Reconquête av Zemmour etter å ha oppfordret franske borgere til å stemme på Rassemblement nationals nasjonale kandidater ved parlamentsvalget i 2024.

 Bibliografi 
 2026 : Si tu te sens Le Pen, Fayard 

 Referanser 

 Eksterne lenker 
 ISSEP   Offisiell hjemmeside
 Stemmegivning i parlamentet

Kategori:Franske jurister
Kategori:Front national-politikere
Kategori:Franske politikere
Kategori:Fødsler i 1989
Kategori:Personer fra Saint-Germain-en-Laye
Kategori:Personer fra Saint-Cloud